tartuNLP/wikipedia-smugri-20251201 huggingface dataset:
SetPos

Аванесян, Эрик Арменович вордскем (18 южтолэзь 1999; Россия, Сургут) - Русскоязычный видеоблогер, Инъясьёс канал нимъем в youtube "SetPos". 
Биографизэ.
нылпиос улон
Эрик вордскем 18 южтолэзь 1999 в России,город Сургут.Со пичи дырысеным спортэн выре.4 ар гимнастика,3 ар рукопашный бой.Школаын дышетскыкуз со 9-тӥ классозь.Собере со колледжын мынэ
аръёсы егитъёс 
Залын 15 аре ветлыны кутски со спортъя но ,ораторской искусстволы дышетӥз , пикап. Али 
Али со ваньмызлэсь умой.
Карьер.
 21 августлэн 2012 Со вылэ уськытӥз канал youtube..
TRAPPIST

Транзитной планетаосты но планетезимальёсты эскерись пичи телескоп () — Чилиысь гурезьёс пӧлын, Ла-Силья обсерваториын интыяськем Бельгилэн роботизировать карем телескопез. Ужаны кутскиз 2010-тӥ арын. Телескоп нимамын Бельгиысь Траппистъёслэн ордензыя, кудӥз аслаз эксклюзивной суреныз туж тодмо луэ.
Телескопен Бельгиысь Льеж карысь кивалто, куд-ог функциосты ке но со ачиз автономно быдэсъяны быгатэ. TRAPPIST луэ телескоп-рефлектор, апертураезлэн диаметрез 0,60 метр. Со интыяське куполын, кытын азьло ужаз Swiss T70 телескоп.
Телескоп лэсьтэмын вал Бельгиысь Льежысь университетлэн но Швейцариысь Женеваысь обсерваторилэн ӵош тыршеменызы. Телескоплэн валтӥсь ужпумъёсыз луо кометаос но экзопланетаос утчан.
Фобос

Фобос ( «кышкан») — Марс планета котыртӥ котыръяськись кык толэзьёс пӧлысь одӥгез. Усьтэмын 1877-тӥ арын Америкаысь астрономен Асаф Холлэн. Нимамын вашкала грек мифологиысь Фобос инмарлэн (Арес ожгар инмарлэн пиезлэн) нимыныз. Нимыз, грек кылысь берыктыса, «кышкан» шуэмез возьматэ.
Марс вылысен Фобосозь ог 6006 иськем; перицентр — 9235,6 км, апоцентр — 9518,8 км. Толэзьлэн формаез куинь черсъем эллипсоидлы матысь луэ. Фобослэн быдӟалаез 26,8×22,4×18,4 км.
Деймос

Деймос ( «дэймон») — Марс планета котыртӥ котыръяськись кык толэзьёс пӧлысь одӥгез. Усьтэмын 1877-тӥ арын Америкаысь астрономен Асаф Холлэн. Нимамын вашкала грек мифологиысь Деймос инмарлэн (Арес ожгар инмарлэн пиезлэн) нимыныз. Нимыз, грек кылысь берыктыса, «дэймон» шуэмез возьматэ.
Марсысен Деймосозь 23 500 пала иськем. Толэзьлэн формаез куинь черсъем эллипсоидлы матысь луэ. Деймослэн быдӟалаез 15×12,2×10,4 км.
Торонто

Торонто () — Канадаысь тужгес но бадӟымез кар, Онтарио провинцилэн центрез. Кар интыяське Канадалэн лымшор палаз, Онтарио ты дурын. Улӥсьёсызлэн лыдзы — 2 731 571 адями (2016 арлэн лыдпусъёсызъя); Миссиссогаен, Брамптонэн, Маркемен но мукет каръёсын ӵош кылдытэ 5928 сюрс улӥсен Бадӟым Торонто агломерациез.
Мерриамлэн тераторнисэз

Мерриамлэн тераторнисэз () — Teratornithidae улыысь кулыса бырем сьӧсь тылобурдоос, Teratornis выжыысь одӥгез гинэ вид. Та тылобурдоос Уйпал Америкаын плейстоцен вакытэ улӥллям. Тылобурдоос туж бадӟымесь вылэм: бурдъёссылэн шоналскон кусыпсы 3,5 метрысен, масса — 15 кг пала. Секталаезъя Мерриамлэн тераторнисэз Калифорниысь кондорлэсь кык пол кадь секыт.
Вид нимамын, Америкаысь палеонтологез Джон К. Мерриамез сӥлы карыса.
Йыркыль

Йыркыль (латин кылын Cephalalgia) - йыр висён.
Сважендз

Сва́жендз ( , ) — Польшаысь кар, Бадӟымпольша воеводствое пыре. Со интыяськемын Польшалэн ӝытшор палаз, Сважендзкой ты дурын.
Павлов, Артемий Ефимович

Артемий Ефимович Павлов — совето кун но партия понна ужам удмурт политик, УАССР-ысь Верховной Советлэн Президиумезлэн тӧроез (1939—1949), СССР-ысь Верховной Советлэн 1-тӥ но 2-тӥ созывъёсызлэн депутатсы.
Улон сюресэз.
Артемий Павлов Глаз утемын Кычагуртын (али та гурт Яр ёросын) шоро-куспо улӥсь крестьян семьяын 1891-тӥ арын вордскиз.
Дас сизьым аресозь егит пи, Артемий Ефимович атаезлэн хозяйствоез начар сэрен калык вылэ ужаны кошконо луиз. Азьло со крестьянъёсын плотник луыса ужалляз, нош кызь арес тырмем бераз Западно-Уральской чугун сюрес вылэ ужаны кошке, отын со ремонтной
рабочий луыса ужа.
1914-тӥ арын Артемий Ефимовичез эксэй армие басьто но австри фронтэ келяло. Со октябрь социалистической революциез австри фронтлэн окопъёсаз пумитаз.
1918-тӥ арын Артемий Ефимовичез Горд армилэн радаз басьто. Со колчакъёсын но тӧдьы полякъёсын нюръяськонэ пыриське. 1919-тӥ арын Горд армиын дыръяз Павлов РКП(б) партие пыриз.
Армиысь бертэм бераз, 1921-тӥ арысен кутскыса, ньыль ар ӵоже Павлов Укана волисполкомын председатель луыса ужаз.
1927—1928 аръёсын Артемий Ефимович Понино волкомын ВКП(б)-лэн секретарез луыса ужаз. Нош 1928—1930 аръёсын Вотселькредитсоюзлэн отделениеныз, областной льноводсоюзлэн льнобазаеныз но сельхозснаблэн отделениеныз тодӥсьяськыса Глаз карын ужаз. А 1930—1936 аръёсын Павлов нырысь Балезиноысь но берлогес Кезысь МТС-ёсын директор луыса ужаз.
1936—1937 арын Павлов Ленинградын МТС директоръёслэн курсазы дышетскиз. Собере отысь бертэм бераз, Глаз райисполкоме тӧрое быръемын вал, отын со 1938-тӥ арлэн тулыспал толэзёзяз ужаз. 1938-тӥ арын ик южтолэзьысен пӧсьтолэзёзь Артемий Павлов УАССР-ысь Совнаркомлэн тӧроезлэн кыкетӥ воштӥсез вал. 1938—1939 аръёсын со УАССР-ысь нюлэс промышленностья калык комиссариатэн кивалтӥз.
1935-тӥ аре Павлов Удмурт АССР-лэн Центральной Исполнительной Комитетаз членэ бырйиське, нош 1939-тӥ арысен 1949-тӥ арозь Удмурт АССР-ысь Верховной Советлэн Президиумезлэн тӧроез луыса ужа.
Кулӥз Ижкарын 1972-тӥ арын 19-тӥ тулыспалэ.
Наградаосыз.
Горд Кизилилэн но Отечественной Войналэн I-тӥ степенё орденъёсынызы пусъемын.
Аргентавис

Аргентавис () — тераторнитидаослэн (Teratornithidae) улыысьтызы кулыса бырем сьӧсь тылобурдо. Та тылобурдоос Лымшор Америкаын вылӥ миоцен вакытэ улӥллям.
Аргентавис улӥз 8—5 миллион ар талэсь азьло туала Аргентинаын. Со 70 килограмм пала кыскем, ӝуждалаез 1,26 метр вылэм, бурдъёсызлэн шоналскон кусыпсы — 6,9 метрозь. Анатомия ласянь аргентавис вашкала аистъёслы матысез вал.
Тутыгыш

Тутыгыш (павлин, "Pavo") — курег выллемъёс () отрядысь фазановойёс () улыысь бадӟым тылобурдо.
Неаполитан кыл

Неаполитан кыл (аслаз нимыз — "lengua napulitana, nnapulitano", ) — Лымшор Италиын вӧлмем роман кыл. ’O sole mio тодмо кырӟан ӵапак неаполитан кылын ик гожтэмын:
Мукет матысь кылъёсын ӵошатон.
Неапольысь неаполитан, Уйпал Калабриысь неаполитан, Лымшор Калабриысь сицили, Сицилиысь сицили, итальян но латин кылъёсы берыктэм «Атай милям».
Горд зарезь

Горд зарезь (, "Эритра Таласса"; , "Bahr el-Ahmar"; ,"Yam Suf"; ; тигринья ቀይሕ ባሕሪ, "Кэй-Бахри"; сомал. "Badda Cas") — Индийской океанлэн Аравия мукож но Африка куспысь музъемвис зарезез. Сое котырто Африкаысь но Азиысь 8 кунъёс: Египет, Судан, Джибути, Эритрея, Сауд Аравия, Йемен, Израиль но Иордания. Уйшор палан со Суэц канал пыр Средиземной зарезен герӟамын, лымшор палан Горд зарезь Баб-эль-Мандеб пролив пыр Аден сюмен но Арави зарезен герӟаськемын. Кузьдалаез 1932 иськем, пасьталаез 305 иськемозь, быдӟалаез 450 сюрс км², вулэн объёмез 251 сюрс км³.
Сомали кыл

Сомали кыл — кылъёслэн афразийской семьяысьтызы кыл (кушитской вай). Сомалилы матысь кылъёс луо оромо но афар кылъёс.
Атом

Атом ( — «люконтэм») — веществолэн микроскопической быдӟалаен но туж пичи массаен пырыез (микро-пырыез), химической элементлэн тужгес но пичиез люкетэз, кудӥз аслыкъёссэ нуллӥсь луэ.
Атом пӧрмемын нялтас электро зарядэн секыт мульылэсь но сое котыртӥсь пумит электро зарядэн капчи электронъёслэсь, кудъёсыз атомлы электрон кӧмзэ кылдыто. Атомлэн быдӟалаез солэн электрон кӧмызлэн быдӟалаеныз герӟаськемын но туж бадӟым, мульыезлэн быдӟалаеныз ӵошатоно ке. Атомлэн мульыез нялтас зарядо протонъёслэсь но зарядтэм нейтронъёслэсь кылдэмын. Протонъёсыз но нейтронъёсыз атом мульые огазея кужмо герӟаськон.
Атомъёс радъясько мульыязы пырись протонъёслэн но нейтронъёслэн лыдзыя: протонъёслэн лыдзы Z луэ Менделеевлэн периодической таблицаысьтыз атомлэн порядковой номерез, но нейтронъёслэн лыдзы N возьматэ химической элементлэсь изотопсэ.
Гужем Олимпи шудонъёс 2020

Гужем Олимпи шудонъёс 2020 (, , "Нисэн нидзю: нэн Каки Оримпикку") — Япониын, Токио карын 2021-тӥ арын 23-тӥ пӧсьтолэзьысен 8-тӥ гудырикошконозь ортчем куамын кыкетӥ гужем Олимпи шудонъёс. Планъя соосты 2020-тӥ аре ортчытоно вал, нош COVID-19 пандэмилы луыса, олимпиада одӥг арлы кельтэмын вал.
Япон кыл

Япон кыл ( "нихонго") — японъёслэн вераськон кылзы но (де-факто) Японилэн кун кылыз. Япон кыллэн юридик статусэз юнматэмын ӧвӧл ке но, ваньмыз официальной документъёс но Японилэн катъёсыз та кылын ик гожъямын.
Япон кылын дунне вылын 130 миллионлэсь трос адямиос верасько. Гожъяськонэз аспӧртэм, иероглифъёс вылэ пыкиське.
Камчатка

Камчатка — Евразилэн мукожез. Интыяське континентлэн уйпал-шунды ӝужан пал люкетаз. Шундыпуксёназ солэн — Охотской зарезь, шундыӝужаназ — Беринг зарезь но Чус океан. Мукожлэн быдӟалаез — ог 270 сюрс км².
Камчаткаын уно вулканъёс вань. Соос ЮНЕСКО-лэн списоказ пыртэмын.
Долган кыл

Долган кыл (аслаз нимыз — "долган тыла") — долганъёслэн вераськон кылзы, Красноярск шаерысь Таймыр ёросын но Сахаысь Анабар улусын вӧлмем тюрк кыл.
 1 — биир
 2 — икки
 3 — үс
 4 — түөрт
 5 — биэс
 6 — алта
 7 — hэттэ
 8 — агыс
 9 — тогус
 10 — уон
Ногай кыл

Ногай кыл (аслаз нимыз — "ногай тили, ногайша") — уйпал-шундыпуксёнпал (кыпчак) группаысь тюрк кыл. Карачаево-Черкесиын но Дагестанын со кун кылын лыдъяське.
Шормуӵ

Шормуӵ — мувырлэн котькуд ласянь вуэн котыртэм люкетэз. Шормуӵъёс океанъёсын, зарезьёсын, тыосын но шуръёсын вань. Шормуӵъёслэн быдӟалаоссы пичиесь, материкъёслэн сярысь.
Дуннеысь тужгес но бадӟым шормуӵен Гренландия лыдъяське.
Корей кыл

Корей кыл (аслаз нимъёсыз — 한국어/韓國語 "хангуго" но 조선말/朝鮮말 "чосонмаль") — кореецъёслэн кылзы. Та кылын верасько Корея мукоже интыяськем кыказ ик кунъёсын — Корея Калык-Демократи Республикаын но Корея Республикаын.
Корей кылын дуннеын 78 миллион пала адями вераське. Гожъяськон иероглифъёс вылэ пыкиське.
Географи координатъёс

Географи координатъёс — Музъем вылысь точкалэсь кытын луэмзэ шедьтыны юрттӥсь величинаос — географи широта но долгота.
Географи широта луэ сётэм точкаысь ошыса золтэм гожен экватор плоскостен куспысь сэрег. Широта лыдъяське меридиан кузя экваторлэн кыкналасянь палтӥз 0°-ысен 90°-озь но нимаське уйпал но лымшор широта шуыса. Уйпал широтаез озьы ик положительной шуо, но лымшор широтаез — отрицательной.
Географи долгота шедьтӥське, сётэм точка пыр ортчись меридианлэн плоскостез но кутскон чотын басьтэм меридианлэн плоскостез куспысь сэрегез мертаса. Кутскон (Гринвич) меридианлэсь шунды ӝужан паласьтыз долгота 0°-ысен 180°-озь вошъяське но нимаське ӵукпал, шунды пуксён паласез — ӝытпал долгота шуыса.
Каракалпак кыл

Каракалпак кыл (аслаз нимыз — "Қарақалпақ тили, Qaraqalpaq tili") — тюрк кылъёс пӧлысь одӥгез, каракалпакъёслэн кылзы.
Кумык кыл

Кумык кыл (аслаз нимыз — "къумукъ тил / qumuq til / قموق تيل") — кыпчак группаысь тюрк кыл, кумыкъёслэн кылзы. Дагестанын со кун кылъёс пӧлы пыре. Дагестанын сяна, та кылын верасько Чечнялэн уйпал-шундыӝужан палаз но Уйпал Осетиысь Моздок ёросын.
Венера

Венера — Шунды системаысь радызъя кыкетӥез планета. Меркуриен, Музъемен но Марсэн ӵош пыре музъем типъем планетаос пӧлы. Куд-ог аслыкъёсызъя — кылсярысь, массаезъя но быдӟалаезъя — Венера Музъемлэн «сузэреныз» лыдъяське. Шунды котыртӥ Венера быдэсак берытске 224,7 музъем уй-нунал куспын. Ас черсэз котыртӥ со каллен берга, соин отысь нуналъёс Шунды системаысь тужгес но кузесь. Одӥг уй-нунал Венера вылын ог 243 музъем сутка кыстӥське.
Сэп

Сэп — удмурт гурт, Эгра ёросысь Сэп гурт поселенилэн центрез.
Географиез.
Сэп интыяськемын Эгра ёрослэн шунды ӝужан палаз, ёрос центрлэсь 15 иськемын. Гурт Сэп шур дурын сылэ.
Ульчаосыз.
Гуртын вань Труда, Школьной но Южной ульчаос.
Инфраструктураез.
Сэпын ужало инъетъёзо (укмыс аръем) школа, нылпи сад, фельдшер-акушер пункт, клуб, библиотека.
Культураез.
2016—2018 аръёсын Сэпын кылдытэмын вал бырем гуртъёслы сӥзем калык музей.
2017-тӥ арысен гурт вӧзын, Италмас нюкын арлы быдэ ортчылэ «Италмас сяськаяськон дыре» нимо ужрад.
Сапопан

Сапопан — Мексикаысь Халиско штатысь кар но муниципалитет, штатлэн административной центрезлэн Гвадалахаралэн уйпал пригородэз, Гвадалахараен со огъя агломерациез кылдытэ. Сапопанын улӥсьёслэн лыдзы — 1 155 790 адями.
Удмурт Республикаысь национальной кун театр

Удмурт Республикаысь национальной кун театр (Удмурт театр) — крезьгуръя но драмая профессиональной удмурт театр. Интыяське Ижкарлэн шораз, Максим Горький урамысь 73-тӥ юртын.
Театрлэн директорез — Андрей Иванович Ураськин, валтӥсь режиссёрез — Леонид Григорьевич Романов.
Историез.
Национальной кун театр кылдэмлэсь азьвыл «Горд удмурт» нимо центральной удмурт клуб ужаз, со 1923-тӥ арын усьтэмын вал. Татысь драмкружок самодеятельной театрлы сюрес усьтӥз, нош со вылэ инъяськыса, 1931-тӥ аре 7-тӥ тулыспалэ нырысетӥез профессиональной удмурт театр кылдӥз. Нырысетӥез спектакль егит удмурт драматурглэн Игнатий Гавриловлэн «Вало ӧр куашетэ» пьесаезъя пуктэмын вал.
1935-тӥ аре театр «кунлыко» статус басьтӥз. Репертуараз егит удмурт драматургъёслэн сяна, классикъёслэн но — Н. В. Гогольлэн, К. Гольдонилэн, Ж.-Б. Мольерлэн но мукетъёсызлэн — ужъёссы пыризы.
Быдӟым Атыкай ож кутскемен валче театр пытсаськиз, но 1942-тӥ аре 20-тӥ коньывуонэ сое выльысь усьтыны кыл кутэмын вал. 1951-тӥ арысен татчы театральной дышетсконниосты йылпумъям выль шудӥсьёс вуизы — Мускоысь, Ленинградысь, Уфаысь но М. С. Щепкин нимо Вылӥ театральной училищеысь, кудӥз Покчи Академи театр бордын ужаз. Татын тодмо артистъёс, режиссеръёс, суредасьёс будӥзы. 1996-тӥ арын театр туала нимзэ басьтӥз.
2008-тӥ арлы, куке Удмуртилэн ас мылыкыдызъя Россие пыремезлы 450 ар тырмиз, театрлэсь юртсэ выльдон йылпумъяськиз. Юбилей нуналлы Национальной театр дасяз но пуктӥз В. Садовниковлэсь «Сюан» пьесазэ.
Репертуарез.
Вань ужатозяз Национальной театр дугдылытэк ӟуч но кунгожсьӧр классикъёслэсь тужгес умой пьесаоссэс пуктэ. Театрлэн репертуараз нимысьтыз инты басьтэ удмурт драматургия, кудӥз калыкмылэсь историзэ возьматэ. Удмуртиысь калык пӧлы потам сяна, театр спектакльёсыныз Пермь шаере но Киров улосэ, Башкортостанэ но Татарстанэ — удмуртъёслэн люкенак улон интыосазы — вуылэ.
Зазaос

Зазaос яке дымлиос (аслаз нимыз — Зазaтар / Zazalar / Zazas / Dımli) — заза кылын вераськись, Турцилэн шунды ӝужан палаз Армян нагорье вылын улӥсь калык.
Удмурт Кенеш

«Вань удмуртъёслэн „Удмурт Кенеш“ огазеяськонзы» — улосвылкуспо мерлыко огазеяськон, тужгес но кема ужась огез мерлыко удмурт огазеяськон (1991 арысен).
Капитан ныл

Капитан ныл (яке Капитанской ныл, ) — Александр Пушкинлэн исторической романэз (яке повестез), кудӥзлэн действиез Емельян Пугачёв ӝутскон дыръя ортче. Нырысьсэ печатламын авторлэн нимызтэк «Современник» журналлэн 4-тӥ книгаяз 1836-тӥ ар пумын.
Бадяр

Бадяр () — трос ар будӥсь писпу. Вöлмемын Европаын, Азииын но Америкаын.
Garuda

Garuda — удмурт рок группа. Кылдӥз 2008-тӥ арын Дэри ёросысь Шор Постол гуртын.
Нырысь-валысь коллектив крезьгурез быдэсъяз хеви/трэш-метал стилья, группаын соку куинь адями вал: Роман Симаков (гитара, вокал), Виктор Петров (ударнойёс), Антон Иванов (бас-гатара).
Дыр ортчемъя крезьгурзылэн стилез воштӥськиз, но группалэн составез паськытаз. Табере коллектив фолк-метал шудэ, кырӟанъёсазы нылкышно калык вокал кылӥське, инструментъёссы борды арган но флейта ватсаськиллям.
Garuda пӧртэм фестивальёсы но конкурсъёсы пыриське. Группалэн репертуарезлэн инъетаз — фолк-метал ӧръя выльдытэм удмурт калык кырӟанъёс. Со сяна, репертуаразы пумисько коми, ӟуч, финн, англи кылъёсын кырӟанъёс.
Чемберлен, Невилл

Артур Невилл Чемберлен () — англи политик, Великобританиысь консервативной партилэн («Торилэн») азьветлӥсез. Остин Чемберленлэн выныз.
Улон сюресэз.
Невилл Чемберлен — тодмо англи политиклэн Ӝозеф Чемберленлэн кыктэтӥез пиез — вордскиз 1869-тӥ арын 18-тӥ южтолэзе Уорикшир графствоысь Бирмингем карын. Образование басьтэм бераз кӧня ке ар вузкарон бордын ужаз, кылсярысь, аслаз бубизлэн Багама шормуӵъёс вылын плантациосыныз кивалтӥз.
Политической карьераез Бирмингемын кутскиз. Нырысь пал Бирмингем муниципалитетын куд-ог должностьёсын улӥз. 1915—1916 аръёсын
— Бирмингем карлэн мэрез. 1918-тӥ арын нырысетӥзэ быръемын вал общинаослэн палатаязы членэ Лейдивуд (Бирмингем) бырйиськон округъя.
1922-тӥ арысен правительствоын уно кун постъёсын ужаз. 1923-тӥ арын, собере 1924-тӥ арлэн шуркынмон толэзьысеныз 1929-тӥ арлэн инвожо толэзёзяз тазалыкез утёнъя министр луыса тыршиз. 1937-тӥ арысен — Великобританилэн премьер-министрез. 1940-тӥ арын куартолэзе премьер-министрлэн постысьтыз отставкае потӥз. Премьер-министр луыса ужакуз, со быръемын вал парламентын консерваторъёслы азьветлӥсе. Черчилльлэн кабинетаз Кенешлэн лорд-тӧроез луыса, 1940-тӥ арын коньывуонозь ужаз.
Кулӥз 1940-тӥ арын 9-тӥ шуркынмонэ Рединг карын.
Нӧкы вӧй

Нӧкы вӧй — йӧл кӧйлэн концентратэз луись сиён, кудзэ лэсьто, йӧл шуккыса. Йӧл кӧй висъяське биологи но шӧм ласянь дунолыко ӟечлыкъёсыныз.
Нӧкы вӧез мукет сиёнъёслэсь нимаз уг сиё кадь. Котьку сямен, сое мукет сиёнъёсы (кылсярысь, бутербродъёсы, ӝукъёсы) пыртыса сиё.
Эстон национальной музей

Эстон национальной музей ( — «Эстон калык музей») — Эстониысь Тарту карын интыяськем этнографи музей. Кылдытэмын 1909-тӥ арын, туала юртын — 2016-тӥ арысен. Музей сӥземын Якоб Хуртэн люкам фольклорлы, Эстониысь этнографилы но калык творчестволы. Эстон калыклы сяна, музейын бадӟым инты висъямын ӵыжы-выжы финн-угор калыкъёслы но.
2021-тӥ арын инвожо толэзе музейын ортчиз Дуннеысь финн-угор калыкъёслэн 8-тӥез конгрессы. Со арын ик гудырикошкон толэзе музейлэн кивалтӥсез Алар Карис Эстониысь президентэ быръемын вал.
Ӵӧжныр

Ӵӧжныр яке утконос () — пузаса пи поттӥсьёслэн отрядысьтызы вуын уясь пӧйшур, Австралилэн эндемикез (отын гинэ улэ).
Карис, Алар

Алар Карис (; вордскиз 26-тӥ мартэ 1958 аре Тартуын) — Эстониысь кун ужась но тодосчи. Эстон Республикалэн президентэз (2021-тӥ арлэн 11-тӥ коньывуонысеныз).
Естественной наукаосъя эстон университетлэн ректорез (2003—2007), Тартуысь университетлэн ректорез (2007—2012).
Эстониысь кун эскерись-чаклась (2013—2018). Эстон национальной музейлэн кивалтӥсез (2017—2021).
Кунгурцев, Евгений Максимович

Евгений Максимович Кунгурцев — Совето Союзлэн кык пол героез. Быдӟым Атыкай ож дыръя 277-тӥ штурмовой авиационной дивизилэн 15-тӥ гвардейской штурмовой авиационной полкезлэн эскадрильяезлэн но звеноезлэн командирез, авиациысь генерал-майор (1964).
Удмуртиысь ӟуч драмая кун театр

Удмуртиысь ӟуч драмая кун театр — Ижысь кун театръёс пӧлысь одӥгез.
Кылдытэмын 1935-тӥ арын УАССР-ысь Калык Комиссаръёслэн Советсылэн пуктэмезъя. 1946-тӥ арын театр интыяськиз нимаз юртэ, кудӥз солы Карл Маркс урамын ӝутэмын вал. 1961-тӥ арысен 50 ар ӵоже театр ӟуч гожъясьчилэсь В. Г. Короленколэсь нимзэ нуллӥз. 2011-тӥ арын выльдэм «Ижмаш» культурая двореце кӧчиз.
Театрлэн туала юртэз.
Ӟуч театрлэн туала (2011-тӥ арысен) юртэз яркыт возьматэ совето архитектуралэн конструктивизм ӧрезлэсь 1950-тӥ аръёсы азинскемзэ.
Нырысетӥ юрт лэсьтэмын вал Ижкарысь Пыӵал поттонъя заводлэн падвожаз 1928-1930-тӥ аръёсы, ВХУТЕМАС-ын дышетскем З. Н. Мироновалэн проектэзъя. Со чакламын вал Октябрь Революцилэн Клубезлы шуыса. Юртлэн азьпалыз Советской ураме потэ вал, нош ачиз корпус Горький урамлэсь быдэс кварталзэ басьтӥз. Быдӟым Атыкай ож дыръя клубе одӥгез эвакуировать карем завод интыяськиз.
1946-1950-тӥ аръёсы юртэз В. П. Орлов архитекторлэн проектэзъя выльдӥзы, пумен лэсьтӥськонлэсь валтӥсь туссэ-схемазэ гинэ кельтӥзы. 1950-тӥ аре ӝутэм тужгес ӟечлыко юртъёслэн быдэс Россиысь ӵошатсконазы та лэсьтос кыкетӥ премия басьтӥз. Со дырысен клубез Машиналэсьтӥсьёслэн культурая дворецсы (ДК «Ижмаш») шуыса нимазы.
Пырон ӧс вадескы интыямын вал ужасез но ожгарчиез возьматӥсь скульптура (юртэз 2011-тӥ аре выльдон дыръя со быдтэмын), кудӥзлэн авторез Удмурт АССР-ысь устолыкъя дано ужась М. Х. Тутынин вал.
2007-тӥ аре Удмурт Республикалэн правительствоез культурая дворецез нош ик выльдыны кылкутӥз. Таӵе бадӟым ужез быдэстыны ӵектэмын вал улосвылысь лэсьтӥськонъя тужгес но бадӟым огазеяськонлы «Россилэн Спецстроез бордысь 8-тӥ номеро ГУССТ» ФГУП-лы. Лэсьтӥсьёс висъетъёслэсь пушсэс тупатыны но быгатэмзыя утьыны тыршизы. Валтӥсь фойеын, кытын эктон ӝытъёс ортчылӥзы, паркет выжез но лепнинаез воштӥзы. Вӧлдэтэз туала Ижкарез возьматӥсь суредъёс чебермало, со — Президентлэн резиденциез, Арсенал, Ижмаш башня.
Озьыен, 2011-тӥ арысен, шуркынмонысен, Драмая Ӟуч театрлэн выль юртъерез кылдӥз — со «Ижмаш»-лэн выльдэм дворецез. «Корка туй» — театрлы азинскыны синмаськымон луонлык, нош учкисьёслы — выльысь тунсыкъяськыны муг. Нимысьтыз та учырлы театр ӟуч но кунгож классикаысь драматургияя премьераос дасяз, соос пӧлын Н. В. Гогольлэн «Женитьба», А. Островскийлэн «Вещий сон, или любовь в четверг после обеда», Б. Шоулэн «Пигмалион» пьесаоссы но мукетъёсыз.
Удмурт Республикаысь мунё кун театр

Удмурт Республикаысь мунё кун театр — Ижкарысь мунё театр.
Мунё кун театрлэн туала юртэз лэсьтэмын 1980-тӥ аре, но театрлэн кылдон сюресэз кутскиз трослы вазьгес — 1935-тӥ аре. Сое кылдытон бордын тыршизы С. Ломовская но М. Точилина (Стрелкова): соос йылпумъязы мунёен ужаны дышетӥсь курсъёсты, кудъёсыз радъямын вал С. Образцовлэн кивалтэмез улсын ужась Шор мунё театрын.
Рольёсты нырысь-валысь шудӥзы кружоке ветлӥсь мылкыдчиос. Нырысетӥез спектакль, «Возьыттэм лушкаськись адямилы пӧрмиз», пуктэмын вал 1935-тӥ арын 25-тӥ оштолэзе Е. Сперанскийлэн пьесаезъя, режиссеръёсыз — С. Ломовская но М. Точилина.
Быдӟым ожгар дыръя вань театръёс пӧлысь мунё театр гинэ ӧз пытсаськылы.
Театр — Удмуртиысь комсомоллэн премиезлэн лауреатэз, Удмуртилэн кун премиезлэн лауреатэз, нылпиосын быгатыса ужамез понна пусъемын Россиысь Минкультуралэн Данъян грамотаосыныз. Пусъемын Венгриысь но Чехословакиысь Минкультураослэн выли дунъетъёсынызы. Мунё театр котьку пыриське нылпи театръёслэн Калыккуспо фестивальёсазы. Театрлэн репертуараз, пичиослы сяна, бадӟымъёслы чаклам возьматонъёс но вань: Г. Горинлэн «Шут Балакирев» пьесаезъя комедия, Ф. Смольяниновлэн «Поэт или Разговор с собственным чертом» но Н. Гогольлэн «Записки сумасшедшего» ужъёссы.
Мунё театр трос лэсьтэ нылпиослы чеберлык сярысь валан пыӵатон понна. Озьы ик театр уг вунэты бадӟымъёссэ учкисьёссэ но. Туннэ понна театрлэн репертуараз — 24 спектакль пичиослы, 4 спектакль — бадӟым классъёсын дышетскисьёслы но арлыдоослы; соос пуктэмын ӟуч но кунгож авторъёслэн пьесаоссыя.
Театрын шудӥсьёс тросэз кык кылын верасько бере, кӧня ке спектакльёс удмурт авторъёслэн ужъёссыя но пуктэмын.
2009-тӥ арын толшоре, юртэз рос-прос тупатъянъя ужъёс ортчем бере, Удмурт Республикаысь мунё кун театр ӧсъёссэ выльысь учкисьёслы усьтӥз. Выльдэм бере солэн тусыз трослы воштӥськиз. Табере сое чеберматэ башня, кудӥзлэн йылаз инъямын флюгер луись павлин. Залэ пуктылэмын юри пичиослы чаклам выль пуконъёс-креслоос. Заллэн пыдлояз нимысьтыз бадӟым ложа кылдӥз. Театрлэн ужан цехъёсаз выль оборудование ваемын. Выль сямен адӟисько фойе но буфет. Юртлэн планировкаезлэн бадӟым воштӥськонэз герӟаськемын соин но: ӧлексы луись учкисьёслы юри пырон дасямын, озьы ик юрт пушкын но соослы нимысьтыз инты висъямын.
Джиа Лисса

Джиа Лисса (; зэмос нимыз — Юлия Чиркова; выжыез. 1 куарусёнэ 1996 арно Ижкартодматскон, Россия) — россиысь порноактриса. Премилэн лауреатэз луиз Europa Award XBIZ категориын «арын умой исполнительница» (2020).
Кушласькон.
Тунсыкъяськон укулеле вылын шудонъёс, кырӟанъёс гожтыны.
Нубия

Нубия (нубий кылын: Nobīn, араб кылын: النُوبَة‎, латин шрифтэн: an-Nūba) — Африкаысь регион, Нил шур вӧзын. Африкаысь вашкала Керма культуралэн (2500 ар а. э. азьвыл) интыез.
Пресли, Элвис

Элвис Арон Пресли (, 8-тӥ толсур 1935, Тупело, Миссисипи — 16-тӥ гудырикошкон 1977, Мемфис, Теннесси) — америкаысь кырӟась.
Авдеев, Василий Иванович

Василий Иванович Авдеев (выжыез. 1952 январь 18, Ярки, Новохоперский ёрос, Воронеж улос, РСФСР, СССР) - ӟуч политика удысын ужасьёс, ёрос йыръёс Аннинский ёрос администрация. 
Биографизэ.
Василий Иванович 1952 арын вордскем 18 январе ёросысь гурт улосысьтымы мес воронежский новохоперский Авдеев. Вылӥ Образование. 1974 аре йылпумъяз воронежский сельскохозяйственной институтын. Агроном-тодосчи. 1974 ар колхозын валтӥсь агроном аннинский кутске ужан радаз ёросысь «ленин сюрес», Воронежский сельскохозяйственной институт йылпумъямез бере. 1977-тӥ арын колхоз председателе бырйимы правление «40-октябрь ар». Авдеев В. И. 1983-тӥ арысен, партийной уж ӵектозы одӥг ёросын но вал кадь кивалтӥсьёссэс бырйылэмын кпсс-лэн райкомезлы кыкетӥ секретаре аннинский пӧлысь устоосыз. Депутатэз калык бырйиз райсоветлэн исполкомезлэн председателезлэн аннинский 1985-тӥ арын. 1991-тӥ арын пусъемын аннинский ёрос администрацилэн йырыз. 1995-ын, 1999 , 2009-тӥ арын ёросын но йырын ужамез шонер муниципал быръёнъёсын аннинский бырйиськылэмын 2003. 2001 арын бырйиськылӥз депутатъёслэн областной думаын но 1994,1997 воронежский.
Кузьым.
Авдеев В. И. кун данъетъёс сётъязы: орденэныз «Почёта» орденэн но, 1994-тӥ арын «Эшъяськон» 2002-тӥ арын ёросын но ёрослэн дано кунмуртэз луиз аннинский воронежский, экономической наукаосъя кандидат учёной степеньзы вань.
Гвадалахара (Мексико)

Гвадалахара, "Guadalajara", главный город федералного штата Халиско, положеный на западѣ середньой части Мексика в надморской высотѣ около в пасмѣ климы сухой и мягкой (выявши сезону дожди в добѣ од юла до середины септембра).
Тол Олимпи шудонъёс 2022

XXIV Тол Олимпи шудонъёс (, , ) — 2022-тӥ арын 4-тӥ тулыспалысен 20-тӥ тулыспалозь Пекин карын ортчем Олимпиада. Пекинын сяна шудонъёс озьы ик Чжанцзякоу но Яньцин каръёсын ортчо вал.
Пекин Олимпиадалэн шоркареныз ялэмын вал Калыккуспо олимпи комитетлэн сессияз 2015-тӥ арын 31-тӥ пӧсьтолэзе Куала-Лумпурын. Со историын луиз нырысетӥез кар, кытын гужем но, тол но олимпи шудонъёс ортчытэмын вал.
Арбайка

Арбайка (Курбат) — Алнаш ёросысь гурт, пыре Варзи-Ятчи гурт поселение.
Интыяськемез.
Интыяськемын 17 иськемын Алнашлэсь но 82 иськемын Ижкарлэсь.
Улӥсьёс.
2012-тӥ арын 1-тӥ толшоре гуртын 85 адями лыдъяськиз.
Ӟуч Вишур

Ӟуч Вишур — Алнаш ёросысь гурт, пыре Ӟатча муниципал кылдытэтэ.
Интыяськемез.
Интыяськемын 17 иськемын Алнашлэсь но 85 иськемын Ижкарлэсь.
Улӥсьёс.
2008-тӥ арын 1-тӥ толшоре гуртын 1 адями лыдъяськиз.
Азамат

Азамат () — Алнаш ёросысь гурт, пыре Азамат муниципал кылдытэтэ.
Интыяськемез.
Интыяськемын 7 иськемын Алнашлэсь но 82 иськемын Ижкарлэсь.
Улӥсьёс.
2012-тӥ арын 1-тӥ толшоре гуртын 318 адями лыдъяськиз.
Ельцин, Борис Николаевич

Борис Николаевич Ельцин (; 1 тулыспалэ 1931, Бутка — 23 оштолэзь 2007, Москва) — Россия Федерацилэн нырысетӥ президентэз (1991-1999).
Охлобыстин, Иван Иванович

Иван Охлобыстин (Поленово, СССР, 1966) — Россиысь актёр, режиссёр, сценарист, продюссер.
Охлобыстина, Оксана Владимировна

Оксана Охлобыстина (Москва, СССР, 1973) — Россиысь актриса, сценарист.
Смирнова, Надежда Львовна

Надежда Смирнова (СССР, 1962 — Москва, СССР, 1995) — Россиысь актриса, сценарист.
Ѝ

Ѝ, ѝ — кириллицаысь буква, кудзэ уже куто болгар но македон кылъёсын.
Удмурт Элькунлэн Тӧроез

Удмурт Элькунлэн Тӧроез () — Удмурт Элькунысь вылӥез интыуж; Удмурт Элькун Кивалтэтэн, Удмуртиысь быдэсъясь тӧрлыклэн вылӥ ёзэтэныз кивалтэ. «Удмурт Элькунлэн Азьмуртэз» нимо азьвыл интыужез 2014 арын воштӥз.
Историез.
Россиын шара тӧрлыкез радъян эсэпъёслы тупаны вылысь, 2011 арын Кун Кенеш Кункатэз выль воштонъёсын «Удмурт Элькунлэн Азьмуртэз» нимо интыужез «Удмурт Элькунлэн Тӧроез» шуыса ниманы пуктӥз. Соку та интыын ужам Александр Волков, ужоскет дырыз бырытозь ик, Удмурт Элькунлэн Азьмуртэз вал на. Александр Соловьёв 2014 аре выль интыуже пыриз ни.
Разин, Альберт Алексеевич

Альберт Алексеевич Разин (12-тӥ инвожо 1940-тӥ ар, Кузьымгурт — 10-тӥ куарусён 2019-тӥ ар, Ижкар) — Совето Союзысь, собере Россиысь удмурт мерлыко удысчи но тодосчи. 10-тӥ куарусёнэ 2019-тӥ арын ассэ сутӥз Удмуртилэн парламентэз азьын. Со пумитъяське вал ас мылкыдын Россиысь ичи калыкъёслэн анай кылзэс дышетон сярысь катлы.
Улон сюресэз.
Вордӥськиз 12-тӥ инвожое Удмурт Элькунысь Алнаш ёросысь Кузьымгурт гуртын. Анаез — Разина Ирина Ивановна, кулӥз 1989-тӥ арын. Кыктоез вал — Рево Алексеевич Разин.
1962-тӥ арын быдтӥз Удмурт кун педагогической университетэз «химииен но биологиен дышетӥсь» специальностья. Удмурт Кун Университетлэн йӧскалык отношениосъя лабораторилэн кылдытӥсьёсыз пӧлын вал. 1992-тӥ арын юрттӥськиз кылдытыны Удмурт Кун Университетлэсь Адямилэн Институтсэ. Нош собере одӥг вакыт со Институтлэн директорез вал.
«Удмурт Кенеш» но «Тодосчи» огазеяськонъёсы пыриське вал.
Кулон азяз ужаз Удмуртиысь тодосчиослэн огазеяськоназы.
1996-тӥ арын кыкетӥ пол кышнояськиз. Кышноез — Юлия Разина, гожъяськись но кылбурчи (вордӥськиз 11-тӥ пӧсьтолэзе 1966-тӥ арын). Нылэз — Софи Разина, 1993-тӥ арын вордӥськиз.
Философи тодосъя кандидат, диссертациезлэн темаез — «Проблема формирования личности сельского труженика». Доцент.
Берпуметӥ шара выступлениез ортчиз 6-тӥ куарусёнэ 2019-тӥ арын Удмурт Элькунэн Йӧскалык быблиотекаын. Отын со куре вал утьыны удмурт культураез.
Шара гожтэтэз.
Альберт Разин удмурт кыл но культура медам быре шуыса тырше вал.
14-тӥ инвожое 2018-тӥ арын со но мукет тодосчиос лыктӥзы Алексей Прасолов (Удмурт Элькунлэн Кун Советлэн председателез) но мукет депутатъёс доры шара гожтэтэн, кудаз куремын вал пумит луыны ас мылкыдын Россиысь ичи калыкъёслэн анай кылзэс дышетон сярысь катлы. Тодосчиос малпало вал, со кат понна ичи калыкъёслэн кылзы каллен быроз шуыса.
Кулонэз.
10-тӥ куарусёнэ 2019-тӥ арын 8 часысен 30 минутысен Альберт Разин, удмурт кыллэн быронэзлы пумитъяськыса, Удмурт Элькунлэн Кун Советэз азьын сылэ вал одиночной пикетын. Киосаз кутэ вал ӟуч кылын кык плакат. Одӥгез плакат дагестанской кылбурчилэн Расул Гамзатовлэн кылъёсыныз вал: «И если завтра мой язык исчезнет, то я готов сегодня умереть!» («Нош ӵуказе мынам кылы быроз ке, мон туннэ ик дась кулыны!»). Нош мукет плакатын гожтэмын вал: «Есть ли у меня Отечество?» («Вань-а мынам Атыкай музъеме?»). Со вӧзын сыло вал соин ӵош одӥг кадь малпасьёс.
9 часэ 45 минутэ Альберт Разин ачиз борды кисьтӥз бензин но сутӥз ассэ. Мугорыз 90 % тыллэсь сутӥськиз. Удмурт Элькунлэн Нырысетӥ элькун клинической эмъяськонние ваемын вал. 14 часэ 20 минутэ Альберт Алексеевич Разин реанимациын кулӥз.
12-тӥ куарусёнэ 2019-тӥ арын Удмурт кун театрын Альберт Разинэн люкиськон ортчӥз. Кулон азяз кельтэм гожтэтэзъя солэсь мугорзэ кремировать каризы Екатеринбургын, нош 14-тӥ куарусёнэ мугорэзлэсь кылем пеньзэ пазьгизы вордскем интыяз — Кузьымгуртын.
Киров нимо парк (Иж)

Киров нимо парк — Ижкарысь шутэтскон но культура парк, кудӥз Октябрь ёросын, Уйпал-Шунды пуксён пал улоно ёросын интыяське. Нимамын совето кун ужасьлэн С. М. Кировлэн нимыныз. Парк сӥё-дано усьтэмын 1934-тӥ арын 8-тӥ гудырикошконэ. XXI даурлэн кутсконаз парклэн люкетэз Удмуртиысь зоопарклы висъямын вал.
Транспорт.
[[Категория:Ижысь садъёс но паркъёс]]
Бурят кыл

Бурят кыл "(аслаз нимыз — буряад хэлэн)" (Совето Союзын 1917 арысен 1956 арозь — бурят-монгол кыл; Китайын — монгол кыллэн баргу-бурят диалектэз) — бурятъёслэн но баргутъёслэн кылзы. Бурятиын со кун кыл луэ.
Монгол кыл

Монгол кыл (аслаз нимыз — "монгол хэл") — монголъёслэн вераськон кылзы, Монголилэн кун кылэз.
Километр

Километр (км, km) — кузьдалаез мертан единица, кудӥз сюрс метрлы ӵоша.
1 км = 1000 м = 0,621 миля = 0,9374 вёрст = 1094 ярд = 3281 фут = 1,057 югыт ар = 6,67 астрономической единица
Астрономической единица

Астрономической единица (вакчияк: а. е.) — астрономиын кузьдалаез мертан единица, кудӥз ӵоша Музъемысен Шундыозь шорлыдо кусыплы. Али дыре со ӵоша 149 597 870 700 метрлы.
Адлер

Адлер — Россиысь Краснодар шаерысь Сочи карысь Адлер ёрослэн центрез. Интыяськемын Сьӧд зарезь дурын, Мзымта шурлэн зарезе усён интыяз. Кар 17 иськем кыстӥське Кудепста шурлэн паллян ярдурысеныз Псоу шурлэн бурпал ярдурезозь.
Сочи

Сочи — Россиысь Краснодар шаерысь город-курорт. Интыяськемын Сьӧд зарезьлэн уйпал-шунды ӝужан пал ярдураз, Мусколэсь 1615 иськемлы палэнын. Улӥсьёсызлэн лыдзы — 430 сюрс адямилэсь трос. Кар ньыль ёрослы люкемын.
Анапа

Анапа — Россилэн лымшор палысьтыз город-курорт, интыяське Краснодар шаерын, Сьӧд зарезь дурын. Климатической но бальнеологической курорт. Уйпал Кавказ чугун сюреслэн станциез. Ожгар данлыкъя кар (2011 арысен).
Карын уло 95 сюрслэсь ятыр адямиос (2022-тӥ арлэн лыдпусъёсызъя).
Кисловодск

Кисловодск — Россия Федерациысь Ставрополь шаерысь город-курорт. Бальнеологической но климатической курорт. Пыре Кавказысь Минеральной Вуос экологи-курорт улосэ. 2006-тӥ арын 17-тӥ толшорысен Кисловодск луэ федерал статусъем город-курорт.
Карын уло 127 сюрс пала адямиос.
Вишера

Вишера () — Пермь шаерысь шур. Бызе Красновишерск, Чердынь но Соликамск ёросъёслэн музъемъёстӥзы. Усе Кам шуре. Кузьдалаез — 415 иськем.
Эстон кылъя институт

Эстон кылъя институт, ЭКИ () — эстон кылэз эскерон понна кылдытэм тодослыко кун ужъюрт. Кылдӥз 1993-тӥ арын Кылъя но литературая институтэз выль сямен радъян мынэмъя. Интыяське Таллинн карын, Роозикрантси урамысь 6-тӥ номеро юртын.
Историез.
Кылъя но литературая институт 1947-тӥ арын кылдытэмын вал Эстон ССР-ысь наукаосъя академилэн составаз. 1990-тӥ аръёсы реорганизациен сэрен фольклористикая отделлэн люкетэз Литературной музей борды огазеямын вал, литературной отдел пӧрмытэмын Ундерлэн но Тугласлэн литературая центрзылы, нош кылъёсъя отдел но кылем фольклористъёс инъет луиллям Эстон кылъя институтлы. 1993-тӥ арын Институтлы сётэмын вал туала нимыз, но кык ар улыса Институт калыкез дышетонъя министерство улсын луиз.
2009-тӥ арын Институтын куинь отдел ужаз. 2014-тӥ арын научной отделъёслэн лыдзы куатёзь будэмын:
Кивалтӥсьёсыз.
Институтлэн директоръёсыз:
Вязовка (Удмуртия)

Вязовка — Алнаш ёросысь гурт, пыре Азамат сельсоветэ.
Интыяськемез.
Интыяськемын 10 иськемын Алнашлэсь но 82 иськемын Ижкарлэсь.
Улӥсьёс.
2008-тӥ арын 1-тӥ толшоре гуртын 64 адями лыдъяськиз.
Выль Шудья

Выль Шудья — Алнаш ёросысь гурт, пыре Азамат сельсоветэ.
Интыяськемез.
Интыяськемын 8 иськемын Алнашлэсь но 85 иськемын Ижкарлэсь.
Улӥсьёс.
2008-тӥ арын 1-тӥ толшоре гуртын 10 адями лыдъяськиз.
Ключёвка (Алнаш ёрос)

Ключёвка — Алнаш ёросысь ӟуч гурт, пыре Азамат муниципал кылдытэтэ.
Интыяськемез.
Интыяськемын 12 иськемын Алнашлэсь но 78 иськемын Ижкарлэсь.
Улӥсьёс.
2008-тӥ арын 1-тӥ толшоре гуртын 2 адями лыдъяськиз.
Кузьымгурт

Кузьымгурт () — Алнаш ёросысь удмурт гурт, пыре Азамат сельсоветэ.
Интыяськемез.
Интыяськемын 16 иськемын Алнашлэсь но 79 иськемын Ижкарлэсь.
Улӥсьёс.
2008-тӥ арын 1-тӥ толшоре гуртын 457 адями лыдъяськиз.
Парсы

Парсы (мукет нимыз — Парси, ) — Алнаш ёросысь ӟуч гурт, пыре Азамат сельсоветэ.
Интыяськемез.
Интыяськемын 11 иськемын Алнашлэсь но 81 иськемын Ижкарлэсь.
Улӥсьёс.
2008-тӥ арын 1-тӥ толшоре гуртын 5 адями лыдъяськиз.
Жаггурт

Жаггурт () — Алнаш ёросысь гурт, пыре Азамат сельсоветэ.
Интыяськемез.
Интыяськемын Алнашлэсь 10 иськемын но Ижкарлэсь 85 иськемын.
Улӥсьёс.
2008-тӥ арын 1-тӥ толшоре гуртын 50 адями лыдъяськиз.
Варзийыл-Кутыр

Варзийыл-Кутыр () — Алнаш ёросысь гурт, пыре Азамат муниципал кылдытэтэ.
Интыяськемез.
Интыяськемын Алнашлэсь 11 иськемын но Ижкарлэсь 82 иськемын.
Улӥсьёс.
2008-тӥ арын 1-тӥ толшоре гуртын 5 адями лыдъяськиз.
Тыло (Алнаш ёрос)

Тыло (Чемошур-Куюк) — Алнаш ёросысь гурт, пыре Азамат муниципал кылдытэтэ.
Интыяськемез.
Интыяськемын 15 иськемын Алнашлэсь но 83 иськемын Ижкарлэсь.
Улӥсьёс.
2008-тӥ арын 1-тӥ толшоре гуртын 390 адями лыдъяськиз.
Шайтангурт (Алнаш ёрос)

Шайтангурт () — Алнаш ёросысь гурт, пыре Азамат муниципал кылдытэтэ.
Интыяськемез.
Интыяськемын Алнашлэсь 8 иськемын но Ижкарлэсь 80 иськемын.
Улӥсьёс.
2008-тӥ арын 1-тӥ толшоре гуртын 227 адями лыдъяськиз.
Асан (Алнаш ёрос)

Асан (Асангурт яке Улын Асангурт, ) — Алнаш ёросысь черкогурт, пыре Асан муниципал кылдытэтэ.
Интыяськемез.
Интыяськемын 11 иськемын Алнашлэсь но 95 иськемын Ижкарлэсь.
Улӥсьёс.
2008-тӥ арын 1-тӥ толшоре черкогуртын 799 адями лыдъяськиз.
Арлан (Алнаш ёрос)

Арлан (Кызошур, ) — Алнаш ёросысь гурт, пыре Асан муниципал кылдытэтэ.
Интыяськемез.
Интыяськемын 7 иськемын Алнашлэсь но 91 иськемын Ижкарлэсь.
Улӥсьёс.
2008-тӥ арын 1-тӥ толшоре гуртын 43 адями лыдъяськиз.
Кучырангурт

Кучырангурт (Кучыран, ) — Алнаш ёросысь гурт, пыре Асан сельсоветэ.
Интыяськемез.
Интыяськемын 6 иськемын Алнашлэсь но 90 иськемын Ижкарлэсь.
Улӥсьёс.
2008-тӥ арын 1-тӥ толшоре гуртын 96 адями лыдъяськиз.